kardosdrur/scandi-wiki huggingface dataset:
Hanne Winther-Jørgensen

Hanne Winther-Jørgensen (1. april 1935 i København – 17. juni 1991 smst.) var en dansk skuespillerinde. Datter af Aage Winther-Jørgensen.

Uddannet fra Det kongelige Teaters Elevskole 1955.

Ud over optræden her var hun engageret på Odense Teater, Aveny Teatret, Allé Scenen og Det Danske Teater.

Hun spillede med i Den lykkelige rejse, Hvem er jeg, Den gale fra Chaillot, Eventyr på fodrejsen, Nøddebo Præstegård og Vildanden.

Filmografi 
 Far til fire på landet – 1955
 Flintesønnerne – 1956
 Guld og grønne skove – 1958
 Den sidste vinter – 1960
 Kvindelist og kærlighed – 1960
 Eventyrrejsen – 1960
 Tro, håb og trolddom – 1960
 Med kærlig hilsen – 1971

Eksterne henvisninger 
 
 

Skuespillere fra Danmark
Danskere i 1900-tallet
Personer fra København
Solbjørg Højfeldt

Solbjørg Højfeldt (født 10. juni 1947 i København) er en  dansk skuespillerinde.

Liv og karriere 
Solbjørg Højfeldt startede som hospitalslaborant, men blev uddannet ved Aalborg Teater i 1972-1977. Herefter rejste hun til København, hvor hun har spillet på de fleste af teatrene i tidens løb. Sideløbende hermed har hun medvirket i et mindre antal film, og i de senere år har hun endvidere instrueret flere teaterstykker, blandt andet i Sverige. Dertil kan nævnes, at hun fungerer som underviser på Statens Teaterskole.

Hun er medlem af repræsentantskabet i Dansk Sprognævn og af Uddannelsesrådet for Film og Teater.

Hun er gift med kollegaen Henning Jensen.

Filmografi 
 Verden er fuld af børn (1980)
 Langturschauffør (1981)
 Slingrevalsen (1981)
 Den ubetænksomme elsker (1982)
 Zappa (1983)
 Rainfox (1984)
 Vera (kortfilm, 1984)
 Oviri (1986)
 Drengene fra Sankt Petri (1991)
 Riget I (1994)
 Operation Cobra (1995)
 Davids bog (1996)
 Riget II (1997)
 Sekten (1997)
 Motello (1998)
 Klinkevals (1999)
 Blinkende lygter (2000)
 Fruen på Hamre (2000)
 Brødre (2004)
 Hannah Wolfe (2004)
 No Right Turn (2006)
 Velsignelsen (2009)
 Simon & Malou (2009)
 Darling (2017)
 Selvmordsturisten (2019)

Udvalgte tv-produktioner 
 Henover Midten (1982)
 Gøngehøvdingen – 1992 som Fru Elsebeth Buchwald.
 Riget og Riget II (1994 og 1997)
 TAXA (1997-1999)
 Karrusel (1998)
 Skjulte spor (2000-2001)
 Den serbiske dansker (2001)
 Langt fra Las Vegas (2000-2003)
 Forbrydelsen (2007)
 Herrens Veje (2017)

 Priser og hædersbevisninger 
 1982: Bodilprisen for bedste kvindelige hovedrolle i Slingrevalsen''
 1997: Modtager af Karen Bergs Mindelegat
 2002: Modtager af Tagea Brandts Rejselegat

Referencer

Eksterne henvisninger 
 

Personer fra København
Skuespillere fra Danmark
Bodilprisen for bedste kvindelige hovedrolle
Modtagere af Tagea Brandts Rejselegat
Personer i Kraks Blå Bog
Modtagere af Ole Haslunds Kunstnerfonds legat
Marcus Allbäck

Marcus Christian Allbäck (kælenavn: "Mackan") (født 5. juli 1973) er en tidligere svensk fodboldspiller, og tidligere assistenttræner for Sveriges fodboldlandshold.

Marcus Allbäck har tidligere spillet for det svenske landshold, hvor han opnåede 74 landskampe og 30 mål. Han har tidligere spillet for Örgryte IS, Lyngby BK, AS Bari, SC Heerenveen, Aston Villa og Hansa Rostock. I perioden fra 2005 til 2008 spillede han i FC København. Efter opholdet i FCK tog Allbäck tilbage til Örgryte IS. 

Han scorede VM-historiens mål nr. 2000 i en kamp mellem Sverige og England, 20. juni 2006, under VM i fodbold 2006 i Tyskland. Kampen endte 2-2. Målet blev headet i mål efter et hjørnespark, oplægget var fra daværende holdkammerat i FC København, Tobias Linderoth. 

Han meddelte den 14. december 2009, at han ville stoppe sin aktive fodboldkarrie i en alder af 36 år. Marcus Allbäck ville derefter begynde som assistenttræner for Sveriges fodboldlandshold; en position han bestred indtil 2016, efter at Sverige røg ud af EM i 2016.

Referencer

Eksterne henvisninger 

 Spillerprofil på fck.dk 

Fodboldspillere fra Sverige
Fodboldspillere fra Lyngby Boldklub
Fodboldspillere fra SC Heerenveen
Fodboldspillere fra Aston Villa F.C.
Fodboldspillere fra FC Hansa Rostock
Fodboldspillere fra FC København
Fodboldspillere fra Örgryte IS
Personer fra Göteborg
Fodboldtrænere fra Sverige
Angribere (fodbold)
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Læsten Kirke

Læsten Kirke (Sønderlyng Herred, Viborg Amt) er en lille landsbykirke i romansk stil med kor og skib opført i granitkvadre.

Eksterne kilder og henvisninger 
 Læsten Kirke hos KortTilKirken.dk

Kirker i Randers Kommune
Kirker i Århus Stift
Kirker i Viborg Amt
Else Hvidhøj

Else Hvidhøj (21. november 1937 i København – 13. september 1987 i Rødovre) var en dansk skuespillerinde.

Uddannet skuespillerinde i 1958.

Mest kendt for at have spillet rollen som Søs i filmen Far til fire på Bornholm (1959), hvor hun overtog rollen fra Birgitte Price under dennes graviditet.

Har herudover medvirket i Det skete på Møllegården (1960) og Komtessen (1961).

Eksterne henvisninger 
 
 

Skuespillere fra Danmark
Personer fra København
Årslev-dyssen

Årslev-dyssen er en stendysse på grænsen mellem Brabrand Sogn og Sønder Årslev Sogn, ca. en kilometer øst for Sønder Aarslev Kirke, på nordsiden af Silkeborgvej. En trappe fører fra Silkeborgvej op til et lille indhegnet område – 12 m × 8,5 m – omkring dyssen, der ligger ganske tæt på private bebyggelser. Stendyssen stammer fra ca. 3500 f.Kr., dvs. fra tragtbægerkulturen. Dyssekammeret blev frivilligt fredlyst 27. juli 1870.

Dyssekammeret, der er det, som står tilbage i dag, har oprindelig været omsluttet af en gravhøj, så kun toppen af dækstenen (2,6 meter lang, 1,75 meter bred) over gravkammeret og åbningen via kammergangen mod syd har været synlig. Fra kammergangen er kun en enkelt bæresten bevaret og fra selve gravkammeret mangler mod nord en af de oprindelige fem bæresten. Der kendes ikke til fund fra dyssen.

Årslev-dyssen er ikke den eneste stendysse, man har kendskab til, fra området. Ca. 700 meter længere mod øst – hvor autofirmaet Dyssehøj i dag har til huse – lå der indtil ca. 1880 en lignende dysse, og overfor Årslev-dyssen lå der en lidt yngre stenkiste, som blev udgravet 1822 af oberst Julius Høegh-Guldberg (1779-1861) og nu, bortset fra en svag forhøjning, helt er forsvundet.

På det tidspunkt, hvor Årslev-dyssen blev anlagt, var området, hvor Brabrand Sø og Årslev Engsø i dag ligger, en lavvandet fjordarm fra Kattegat.

Eksterne henvisninger 
Årslev-dyssen 

Stenalderstensætninger i Danmark
Aarhus Kommune
Minna Jørgensen

Minna Sophie Nielsine Jørgensen (født 22. december 1904 i København, død 12. februar 1975) var en dansk skuespiller.

Biografi 
Minna Jørgensen er uddannet fra Arbejdernes Teater. Hun debuterede på Nørrebros Teater i 1930'erne. Sidenhen har hun haft hyppige opgaver som freelancer i radioteatret og – i de senere år – en del opgaver i tv-teatret.

Filmografi 
Udvalgte film som Minna Jørgensen har medvirket i.
 Genboerne – 1939
 Alle går rundt og forelsker sig – 1941
 Når bønder elsker – 1942
 Otte akkorder – 1944
 Hans store aften – 1946
 Tre år efter – 1948
 Familien Schmidt – 1951
 Himlen er blå – 1954
 En kvinde er overflødig – 1957
 Far til fire på Bornholm – 1959
 Bussen – 1963
 Selvmordsskolen – 1964

Eksterne henvisninger 
 
 

Skuespillere fra Danmark
Personer fra København
X-23

X-23 er en figur fra X-Men universet. Hun blev egentlig skabt til tegnefilmsserien X-Men: Evolution, som blev vist i Toonami på Cartoon Network, men blev senere skrevet ind i tegneserierne (i stil med Harley Quinn fra Batman). Hun er en klon baseret på Wolverines gener. Hendes ID nummer stammer fra, at hun er det 23. forsøg på at skabe en klon af Wolverine, efter 22 mislykkede forsøg. Grunden til at hun er af hunkøn, er at Y-kromosomet i prøven af Wolverines DNA, som blev brugt til kloningen, var for kraftigt beskadiget til en succesfuld kloning, hvilket også forklarer de første 22 mislykkede forsøg. Dette problem blev "løst" ved at duplikere X-kromosomet, hvilket samtidigt ændrede kønnet på klonen (XY=hankøn, XX=hunkøn). Den eneste forskel på X-23 og Wolverine, som man på nuværende tidspunkt kan se, er kløerne. Wolverine har tre kløer på hver hånd, hvor X-23 kun har to. Til gengæld besidder hun en klo i hver fod, som Wolverine mangler fuldstændigt. Disse kløer må, grundet deres længde, være opbevaret omkring skinnebenet når de ikke er i brug.

Eksterne henvisninger 

  X-23 på marvel.com 

Figurer fra Marvel Comics
Figurer fra X-men
Superhelte
Jazz på svenska

Jazz på svenska er et album fra 1964 af den svenske jazzpianist Jan Johansson med Georg Riedel som bassist.

Albummet består af melodier fra den svenske folkemusik i et melodisk og afdæmpet jazzarrangement med kun klaveret og bassen som instrument, hvilket er med til at give musikken en helt speciel melankolsk lyd og stemning.

Fra albummet, der er et af de mest solgte svenske jazzalbum overhovedet, fremhæves især skæringen Visa från Utanmyra.

Nummerliste 

 Visa från Utanmyra
 Gånglek från Älvdalen
 Polska från Medelpad
 Visa från Rättvik
 Brudmarsch efter Larshöga Jonke
 Vallåt från Jämtland
 Emigrantvisa
 Berg-Kirstis polska
 Leksands skänklåt
 Gammal bröllopsmarsch
 Visa från Järna
 Polska efter Höök Olle

Album fra 1964
Jazzalbum
Jan Johansson-album
Nelly Jane Benneweis

Nelly Jane Benneweis, tidl. Annette Otto Jensen, (15. juni 1934 i Brønshøj – 21. maj 2009 på Frederiksberg) var især kendt som sprechstallmeister i Cirkus Benneweis fra 1971 til 1996.

Nelly Jane debuterede som danser i Lorry, og har danset på flere teatre især i Tyskland. 
I 1960'erne kom hun tilbage til Lorry, hvor hun også blev konferencier.

Hun blev gift med Sonny Benneweis i 1977.

Ekstern reference 

Cirkusartister
Personer fra Brønshøj
Sønderborg Slotskapel

Sønderborg Slotskapel på Sønderborg Slot er et af Europas ældste lutheranske fyrstekapeller. Efter Christian 3. død i 1559 indrettede Hercules von Oberberg i 1568-70 et moderne fyrstekapel med kunstværker på et højt niveau efter enken dronning Dorotheas forskrifter. 

Slotkapellet, der optager nordfløjens midterste del, har en længde på ca. 14,8 m og er ca. 9,9 bredt. Grundplanen danner et parallelogram, idet væggene i øst og vest er bygget parallelt med slottets øst- og vest façade, der skærer nord- og sydmuren. Kapellet har i midten en 6 m høj middelalderlig granitsøjle. I første sals højde løber langs alle fire vægge et galleri med de to hertugstole og forbindelsesgang til fløjens beboelsesrum på samme etage.

Herskabsstolene, prædikestolen og de 3 figurer på orglet er fremstillet af den lokale billedskærer, Niels Tagsen (1611-1640). Fløjaltertavlen fra 1550-60 er malet af Frans Floris (1517-1570), Antwerpen. Den udsmykkede døbefont fra 1557 er udført af billedhuggeren Cornelis Floris fra samme by.

Efter enkedronning Dorotheas død i 1571 arvede Kongeparrets yngste søn, hertug Hans den Yngre slottet og indrettede et gravrum i forbindelse med kapellet. 

Efter at Sønderborgs periode som hertugresidens ophørte i 1667, blev der ikke længere holdt regelmæssig gudstjeneste i kapellet, og den sidste hofpræst døde 1694. Den sidst kendte kirkelige handling fandt sted, da Frederik VI.s  søster, hertuginde Louise Augusta, 1843 blev bisat. I 1581 lod Frederik den 2. sin mors legeme overflytte fra Sønderborg Slotskapel til Roskilde Domkirke. Hun ligger begravet ved sin ægtefælles Side i Roskilde Domkirke under det pragtfulde monument, som Frederik II rejste over sine forældre.

Kapellet fremtræder også i nutiden i hovedtrækkene, som da det blev indrettet, med altertavle, døbefont, gallerier og pulpitur. Der er dog siden dronning Dorotheas tid ændret en del ved inventaret. Fra hertug Hans’ yngre dage stammer portalepitafiet, fra hans senere tid, første fjerdedel af 1600-tallet, prædikestolen, de nuværende herskabsstole og orglet. Da der senere  ikke mere holdtes regelmæssig gudstjeneste, er stolestaderne blevet fjernet. I nyere tid er mindre dele af inventarets træværk fornyet. Fra 1955 til 1956 blev der foretaget en konservering af kapellet. Træværket og hvælvingsdekorationerne blev istandsat og altertavlen blev renset.

Eksterne henvisninger 
 Sønderborg Slotskapel på Nationalmuseets hjemmeside

 

Slotskapel
Kirker i Sønderborg Kommune
A-hus

A-huset er en hustype, hvis primære kendetegn er at taget næsten når jorden. Gavlene er således nærmest trekantede, mens husets sider domineres af de store tagflader.

Hustyper
Ørnebjerg

Ørnebjerg kan henvise til flere stednavne i Danmark:
 Ørnebjerg (Essenbæk Sogn) – et område i Essenbæk Sogn
 Ørnebjerg (Strandby Sogn) – et område i Strandby Sogn
 Lille Ørnebjerg – et område ved Møns Klint
 Store Ørnebjerg – et område ved Møns Klint

 Orlickébjergene i grænseområdet mellem Tjekkiet og Polen kaldes også  Ørnebjergene
Aalborg 89ers

Aalborg 89ers er en af Danmarks ældste amerikansk fodbold-klubber.
Aalborg 89ers blev oprettet som klub, som navnet antyder, i 1989. Senere blev man enige om at melde sig i Boldklubben AaB. Således blev det officielle logo det samme som resten af AaB, indtil april 2022, hvor klubben løsrev sig fra AaB, og igen stod på egne ben. I perioden hvor hvor klubben har været under AaB, har den heddet AaB 89ers, men efter bruddet i 2022 hedder klubben Aalborg 89ers.

Klubben har altid haft ry for at spille hårdt.
Klubben har spillet i Nationalligaen. 1. Div. og 2. Div. De har også spillet 8 mands football.
PT spiller 1. senior holdet i Nationalligaen, 2. holdet i Danmarksserien Nord, U19-holdet i Junior National Ligaen og U16-holdet i U16 Danmarksserien.

Det er det eneste danske hold der har spillet uafgjort 2 gange (0-0 mod Kolding Chiefs og 20-20 mod Søllerød Gold Diggers).

2011 sæsonen markerede for seniorholdet første slutspilsplads i National Ligaen, da holdet placerede sig som 2. bedste hold i sin konference i grundspillet.

Ungdomsafdelingen blev oprettet i 2005, da man oprettede et U16 hold. Dette blev dog allerede året efter nedlagt, for at blive erstattet af et U19 hold, der har eksisteret lige siden. U16 holdet blev genoprettet i 2009 og vandt i 2010 U16 Landsrækken, der er 9-mands rækken, og dermed den næstbedste U16 række i Danmark.

Klubben har lige nu to senior-, et U19- og et U16-hold, hvor seniorholdet fra 2010-sæsonen har spillet i Nationalligaen.

Ekstern henvisning 
 Aalborg 89ers hjemmeside
 Aalborg 89ers FaceBook Fan-side

Amerikansk fodbold i Danmark
Sportsklubber i Aalborg
89ers
Etableret i 1989
Slegfred

Slegfred er en gammel betegnelse for en kvinde der lever sammen med en mand uden at være gift.

I Jyske Lov, 1. bog, §27 står der:
Hvis nogen har en slegfred i gårde hos sig i tre vintre og åbenlyst går til sengs med hende, og hun råder over lås og lukke og åbenlyst spiser og drikker med ham, da skal hun være hans ægtehustru og rette husfrue.

Se også
 Adelkone
 Adelbonde
 Præstedeje

Familie
Ulster

Ulster er en af de fire provinser, som øen Irland er opdelt i. Ulster omfatter den nordlige del, og størstedelen af Ulster er i politisk sammenhæng Nordirland. Ulster består af ni counties. De seks (Antrim, Armagh, Down, Fermanagh, Londonderry og Tyrone) ligger i Nordirland, mens resten (Cavan, Donegal og Monaghan) er en del af Republikken Irland. Ulsters største by er Nordirlands hovedstad Belfast.

Ulster er på 24.481 km² (deraf 14.139 km² i Nordirland) og har en befolkning på knap 2 millioner (deraf næsten 1,7 millioner i Nordirland). Geografisk er en stor del af provinsen præget af kyststrækningen mod Atlanterhavet med store klinter og markante klippeformationer. I Ulster ligger både den største sø på de britiske øer, Lough Neagh, og den unikke klippeformation Giant's Causeway på nordkysten, der er på UNESCO's verdensarvsliste.

De nordirske nationalister kalder generelt Nordirland for Ulster for at manifestere deres sammenhold med resten af Irland og samtidig markere, at tilhørsforholdet til Storbritannien efter deres opfattelse ikke er af permanent karakter. 

Irland
Nordirland
Provinser
Tuborgflasken

Tuborgflasken er et observationstårn, der blev opført på det gamle Halmtorv (nu Rådhuspladsen) i København i forbindelse med Den Nordiske Industri-, Landbrugs- og Kunstudstilling i Kjøbenhavn 1888. Arkitekt var Viggo Klein.

Udsigtstårnet er udformet som en 26 meter høj ølflaske fra Tuborg og var oprindeligt udstyret med Danmarks første elevator, der kunne bringe besøgende til toppen. Elevatoren er siden udskiftet med trappe, ligesom den oprindelige yderside af lærred er erstattet af glasfiber. Efter udstillingen blev den flyttet til Strandvejen i Hellerup, hvor den stadig står. I forbindelse med dens 100 års jubilæum stod den kortvarigt på Rådhuspladsen i 1988.

I 2003 var det på tale at frede ølflasken, men Det Særlige Bygningssyn afgjorde, at den ikke har de arkitektoniske eller kulturhistoriske værdier, der berettiger en fredning, bl.a. fordi der er sket for mange ændringer i forhold til den oprindelige flaske.

Gentofte Kommune betragter flasken som ubetinget bevaringsværdig, og ifølge lokalplanen for området må flasken ikke nedrives, ombygges eller på anden måde ændres uden kommunalbestyrelsens tilladelse.

Kilde 

Øl
Københavnske seværdigheder
Tårne i Danmark
Flasken
Strandvejen
Flasker
Dansk Amerikansk Fodbold Forbund

Dansk Amerikansk Fodbold Forbund (forkortet DAFF) er en interesseorganisation for amerikansk fodbold, flag football og cheerleading i Danmark. DAFF er et specialforbund under Danmarks Idræts-Forbund (DIF). 

På internationalt plan er DAFF tilknyttet det europæiske forbund IFAF, der blandt arrangerer de europæiske klubturneringer, Europamesterskaber og verdensmesterskaberne.

DAFF, som blev oprettet i 1989, har hovedsæde i Idrættens Hus i Brøndby og ledes til dagligt af et sekretariet bestående af 5 medarbejdere. Beslutningstagerne i DAFF er hovedbestyrelsen, en gruppe på 8 medlemmer der vælges på det årlige Årsmøde. På grund af sin størrelse har DAFF ikke nogen lokalstruktur, som man kender det fra bl.a. DBU og Dansk Håndbold.

DAFF har ansvaret for afholdelse alle turneringer, herunder finalen Mermaid Bowl, både for herrer og ungdomsspillere og landsholdene, ligesom at forbundet tilbyder kurser for trænere og dommere.

Man har siden 2000 oplevet en stor fremgang i medlemstallet, blandt amerikanske fodbold tilhængere, kaldes "zulu effekten". Siden tv stationen TV2 Zulu begyndte at vise kampe fra NFL søndag aften er medlemstallet eksploderet, heraf navnet.

I 2010 havde DAFF 69 registrede medlemsforeninger og 3.217 udøvere, mens tallet i 2015 var på 66 foreninger og 4.015 udøvere.

Turnering 
Seniorturneringen er delt op i 4 rækker. De 8 bedste hold udgør Nationalligaen. Dernæst kommer Kvalifikations Ligaen (KL) og 2. Division. Danmarksserien er den eneste seniorrække der spiller 9-mands. 2. Division og Danmarksserien er delt op i to konferencer Vest og Øst.

National Ligaen (NL) 2017 
 Amager Demons
 Copenhagen Tomahawks
 Copenhagen Towers
 Herlev Rebels
 Søllerød Gold Diggers
 Triangle Razorbacks
 AaB 89ers
 Aarhus Tigers

Kvalifikations Ligaen (KL) 2017 
 Esbjerg Hurricanes
 Frederikssund Oaks
 Roskilde Kings
 Odense Thrashers
 Holstebro Dragons
 Horsens Stallions

2. division 2017 
Vest
 Middelfart Stingers
 Avedøre Monarchs
 Randers Thunder
 Hawks AFC Herning
Øst
 Kronborg Knights
 Køge Marines
 Holbæk Red Devils
 AFC Ørestadens Spartans

Danmarksserien 
Vest
 Odense Swans
 Skjern Trojans
 Triangle Razorbacks II
 Midwest Musketeers
 AaB 89ers II
 Sønderborg Sergeants
 Thisted Brewers
 Aarhus Tigers II
 Kolding Guardians
Øst
 Frederikssund Oaks
 Næstved Vikings
 Herlev Rebels II
 USG Cougars
 Slagelse Wolfpack
 Copenhagen Towers II

Referencer

Eksterne henvisninger 
 DAFF's officielle hjemmeside

Amerikansk Fodbold Forbund
Amerikansk fodbold i Danmark
Etableret i 1989
Cheerleading
Giorgio Napolitano

Giorgio Napolitano (født 29. juni 1925 i Napoli i Campania i Italien, død 22 september 2023 i Rom) var en italiensk politiker (Democratici di Sinistra). Han blev valgt til italiensk præsident den 10. maj 2006 og tiltrådte embedet 15. maj. Den 14. januar 2015 meddeltes det at han af helbredsmæssige grunde ville trække sig som præsident.

Liv 
I 1942 begyndte han at studere ved  og blev medlem af universitetets fascistgruppe, Gruppo Universitario Fascista. Der blev han bekendt med flere andre studenter, som var kritiske over for fasciststyret. Senere grundlagde han en kommunistisk partisangruppe, som kæmpede mod fascisterne.

I 1945 blev Napolitano medlem af  (Partito Comunista Italiano, PCI). Han blev færdiguddannet jurist i 1947 og blev valgt ind i parlamentet i 1953. I 1956 blev han medlem af partiets nationalkomite.

I 1956, hvor den ungarske opstand blev slået ned af sovjetiske styrker, og det italienske kommunistparti kaldte ungarerne for »kontrarevolutionære«, »undergravere«, valgte Napolitani at støtte partiets linje. Senere tog han afstand fra det og beklagede denne holdning.

Partiets håndtering af den ungarske opstand førte til, at det blev splittet i 1956, da den største fagbevægelse tog afstand fra kommunistpartiets linje og støttede opstanden. Mange mente, at Italiens vej til socialisme måtte baseres på demokrati. Disse synspunkter støttedes af Giorgio Amendola.

Napolitano stod Amendolana nær og blev derefter en af partiets mest indflydelsesrige politikere og ledende repræsentant for den moderat-socialdemokratiske fløj i partiet, de såkaldte Miglioristi. Napolitani gik aktivt ind for, at partiets navn blev ændret til  (venstredemokraterne). I sit eget parti blev han kritiseret for at være for USA-venlig.

Fra 1992 til 1994 var Napolitano præsident for det italienske parlament og fra 1996 til 1998 indenrigsminister. Han var medlem af Europaparlamentet fra 1999 til 2004. I oktober 2005 blev han udnævnt til senator på livstid af præsident Carlo Azeglio Ciampi sammen med Sergio Pininfarina.

7. maj 2006 foreslog Romano Prodi ham som kompromiskandidat som italiensk præsident, og han blev valgt ved den fjerde afstemning den 10. maj.

Han blev den 20. april 2013 genvalgt for nok en 7 års periode som præsident og aflagde for anden gang eden som landets præsident den 22. april samme år.

Han var gift med Clio Maria Bittoni og fik to sønner.

Referencer

Eksterne henvisninger 

 Europa-parlamentet: Giorgio Napolitano 
 BBC News: Napolitano elected Italy's leader

Italiens præsidenter
Politikere fra Italien
Personer fra Napoli
Sankt Catharinæ Kirke

Sankt Catharinæ Kirke er en korskirke (viet til Sankt Catharina af Alexandria) er Hjørrings største kirke, beliggende i nærheden af byens gamle torv. Den består af en senromansk kerne af teglsten, men domineres af senere om- og tilbygninger. Disse er:
 sengotisk kor i øst
 sakristi i nord
 kapel i syd
 tårn i vest (midten af 1400 tallet)
 treskibet nordfløj (nu hovedskib) fra 1924-26 med våbenhus nordligst på østsiden.
Af den oprindelige romanske teglstensbygning er kun bevaret få rester, men en lille stump af en profileret sokkel med nederste del af en pilaster viser at den har tilhørt den vendsysselske teglstensgruppe, og enkelte krumhugne kvadre kan tyde på, at den har haft en apsis.

I sengotisk tid, formentlig 1. halvdel af 15. århundrede, blev det oprindelige korparti erstattet af et tresidet afsluttet kor med "knækket" gavl, men korbuen synes at have været bevaret indtil ca. 1650. Ved korets nordside opførtes et sakristi, og hele kirken fik krydshvælv. Kort efter midten af 15. århundrede opførtes ved sydsiden af skibet et kapel med 8-delt hvælv, Sankt Annæ kapel, der i følge en nu forsvunden gravsten var grundlagt af præsten Peder Pedersen, som døde 1489.

Eksterne kilder og henvisninger 
 Sankt Catharinæ Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
Bygninger, konstruktioner og anlæg i Hjørring